Obrazloženje polugodišnjeg izvještaja o izvršenju financijskog plana Osnovne škole Ferdinandovac za razdoblje od 01.01. do 30.06.2026. godine

OPĆI DIO
Proračun Osnovne škole Ferdinandovac za 2026. godinu sa projekcijama za 2027. i 2028. godinu usvojen je na sjednici Školskog odbora 22.12.2025. godine. Sadržaj i postupak donošenja financijskog plana proračunskog korisnika  propisan je čl. 33-39. Zakona o proračunu (Nar. nov., br. 144/21).  Prijedlog izmjena i dopuna financijskog plana prihoda za 2026. godinu, te Prijedlog izmjena i dopuna financijskog plana rashoda za 2026. godinu poslani su 20.05.2026. godine, a usvojeni su na županijskoj sjednici 27.06.2026. godine, čime je Rebalans stupio na snagu. 
Izmjenama i dopunama financijskog plana, odnosno rebalansom uključeni su preneseni viškovi i manjkovi iz prethodnog razdoblja po izvorima financiranja. Preraspodijeljena su  sredstava po županijskim izvorima financiranja (procjena rizika, osiguranje dostavnog vozila, natjecanja). Otvoreni su računi prihoda i rashoda po novom projektu „Od note do pozornice“ – izvanškolske aktivnosti za djecu, izvor 612 Donacije. Povećani su rashodi za plaće po izvoru 504300 Državni proračun. Dodan je račun 32112 Dnevnice za inozemstvo po izvoru 612 Donacije putničkih agencija vezano za izvanučioničku nastavu u Graz. 
Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, rashoda, viškova i manjkova unutar jedne godine. Sadržaj, podnošenje i donošenje izvještaja o izvršenju financijskog plana proračunskog korisnika propisani su u čl. 81.-87. Zakona o proračunu (Nar. nov., br. 144/21).  
1) Račun prihoda i rashoda
Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
Ukupni prihodi i primici Osnovne škole Ferdinandovac planirani su u iznosu 1.302.183,83 eura. Ostvarenje istih u prvom polugodištu 2026. iznosi 570.968,18 eura. Indeks izvršenja iznosi 43,85 % i prihodi su ostvareni prema planu. Indeks izvršenja s obzirom na isto razdoblje u protekloj  2025. godini iznosi 108,64 %. Ovaj indeks je za toliko veći ponajviše zbog inflacije i rasta cijena te rasta prihoda za plaće zaposlenika.  Vlada Republike Hrvatske je na telefonskoj sjednici 30.01.2026. godine donijela Odluku o visini osnovice za obračun plaće zaposlenicima u javnim službama u 2026. godini. Odluka je donesena sukladno čl. 13. Zakona o plaćama i čl. 53. Temeljnog kolektivnog ugovora, nakon što je dan prije, 29. siječnja 2026. godine Vlada RH s reprezentativnim sindikatima državnih službi potpisala Dodatak V. Kolektivnom ugovoru. U okviru pregovora sa sindikatima državnih službi dogovoreno je povećanje osnovice u tri navrata i to: povećanje osnovice sa 1.004,87 eura na 1.015,00 eura za razdoblje od 1. travnja 2026. do 31. srpnja 2026. godine, 1.025,00 eura bruto za razdoblje od 1. kolovoza 2026. do 30. studenoga 2026. godine te 1.035,00 eura bruto za razdoblje od 1. prosinca 2026. do 31. prosinca 2026. godine. Javne službe nisu potpisale ove dodatke, ali povećanje ide i za njih. 
Struktura prihoda ostvarenih u razdoblju od 01.01.-30.06.2026. godine:

Izvor financiranja 111 Županija IZS - Prihodi od poreza za redovnu djelatnost: prihodi po projektu „Prilika za sve 7“, 1/2 troškova plaća za dvoje pomoćnika u nastavi, „Pametan obrok za pametnu djecu“, županijska natjecanja učenika osnovnih škola, projekt „Eko-fotka 2026.“, procjena rizika, najam pisača. Planirano u iznosu 30.695,36 eura. Ostvareno u iznosu 16.015,30 eura. Indeks izvršenja iznosi 52,17%. U prethodnoj godini u istom izvještajnom razdoblju ostvareno je 9.062,94 eura prihoda. Indeks izvršenja s obzirom na isto razdoblje u 2025. godini iznosi 176,71%. Razlog je dodatno zapošljavanje jednog pomoćnika u nastavi, dodatni trošak procjene rizika, rast troškova uslijed inflacije i rasta cijena roba i usluga.   

[bookmark: _Hlk235171434]Izvor financiranja 112 Županija ZS – Prihodi od poreza za decentralizirane funkcije: prihodi za nabavu računalne opreme, namještaja, video nadzora za Područnu školu Crnec i Područnu školu Drenovica, lektirna djela i dovršetak radova na sanitarnim čvorovima sportske dvorane matične škole unutar kabineta učitelja TZK. Planirano u iznosu 15.000,00 eura. Ostvareno u iznosu 1.140,56 eura. Indeks izvršenja iznosi 7,6%. Kasni ugovaranje radova na sanitarnim čvorovima. Čeka se završetak radova na rekonstrukciji i nadogradnji zgrade matične škole i sportske dvorane. U prethodnoj godini u istom izvještajnom razdoblju ostvareno je 17.631,27 eura prihoda. Indeks izvršenja s obzirom na isto razdoblje u 2025. godini iznosi 6,47%. Razlog je kupnja dostavnog vozila prošle godine što je jednokratna kupnja koja se ne ponavlja svake godine.

Izvor financiranja 501102 Pomoći izravnanja osnovno školstvo - prihodi za naknade troškova zaposlenika – službena putovanja, materijal i energija, usluge –tekuće i investicijsko održavanje, komunalne usluge, ostali nespomenuti – osiguranje. Planirano u iznosu 44.737,88 eura. Ostvareno u iznosu 29.272,35 eura. Indeks izvršenja iznosi 65,43%. U prethodnoj godini u istom izvještajnom razdoblju ostvareno je 22.896,84 eura prihoda. Indeks izvršenja s obzirom na isto razdoblje u 2025. godini iznosi 127,84%. Razlog ovako visokog indeksa je u potrošnji plina gdje je realizacija 96,74%. Povećani su i troškovi na zdravstvenim pregledima te na tečajevima i stručnim ispitima (domar). Postoje još sredstva na izvoru 111 kojima će se financirati energenti do kraja godine. 

Izvor financiranja 311 Vlastiti izvori – prihodi učeničke zadruge. Izostali su prihodi od najma stana i najma dvorane. Naime, stanari su iselili, a sportska dvorana se nije iznajmljivala.  Planirano u iznosu 2.552,00 eura. Ostvareno u iznosu 206,81 eura. Indeks izvršenja iznosi 8,1%. U prethodnoj godini u istom izvještajnom razdoblju ostvareno je 366,45 eura prihoda. Indeks izvršenja s obzirom na isto razdoblje u 2025. godini iznosi 56,43%. Lani je ostvaren prihod od najma stana za siječanj i onda je uslijedilo iseljenje, te je ostvaren prihod od najma dvorane u siječnju.

Izvor financiranja 434 Prihodi po posebnim propisima proračunski korisnici – školska kuhinja zaposlenici, refundacije od drugih škola za natjecanja, Javna ustanova za upravljanje zaštićenim prirodnim vrijednostima – „Bijela roda“, ispiti znanja, osiguranje učenika, škola plivanja i druge uplate roditelja. Planirano u iznosu 11.650,00 eura. Ostvareno u iznosu 2.658,13 eura. Indeks izvršenja iznosi 22,82%.  U prethodnoj godini u istom izvještajnom razdoblju ostvareno je 1.859,80 eura prihoda. Indeks izvršenja s obzirom na isto razdoblje u protekloj  2025. godini iznosi 142,93 %. Indeks je povećan zbog uplate roditelja za predstavu za učenike za Dan škole i povećanog broja zaposlenika koji se hrane u školskoj kuhinji.   

Izvor financiranja 504300 Državni proračun – Ministarstvo znanosti, obrazovanja i mladih: prihodi za plaće zaposlenika, materijalna prava, naknada za ne zapošljavanje osoba s invaliditetom. Planirano u iznosu 1.077.477,46 eura. Ostvareno u iznosu 483.970,89 eura. Indeks izvršenja iznosi 44,92 %. U prethodnoj godini u istom izvještajnom razdoblju ostvareno je 438.173,15 eura prihoda. Indeks izvršenja s obzirom na isto razdoblje u protekloj  2025. godini iznosi 110,45 %. Prihodi su porasli zbog rasta plaća i materijalnih prava zaposlenika.
 
Izvor financiranja 5202 Ostale pomoći: tekuće pomoći proračunskim korisnicima iz proračuna Općine Ferdinandovac i Općine Novo Virje (prihodi za standard učenika i školske aktivnosti – natjecanja, posjet Vukovaru, nagrade učenicima, tiskanje školskog lista „Cvrčak“, projekt „Sigurno u prometu“ sportom do zdravlja, škola plivanja, tamburaški orkestar, aktivnosti vezane uz proslavu Dana škole, oprema, knjige za školsku knjižnicu), tekuće pomoći iz državnog proračuna (prihodi za mentorski rad učitelja, prehranu učenika u školskoj kuhinji, ŽSV za razrednu nastavu, higijenski ulošci, izvanučionička nastava za djecu nacionalnih manjina, mali folklor, psiho dijagnostička sredstva, udžbenici za učenike, lektira za knjižnicu). 
Planirano 92.429,92 eura. Ostvareno u iznosu 27.751,91 eura. Indeks ostvarenja 30,02 %. Naime, na ovim izvorima financiranja se otvaraju računi koji su bili ostvarivani proteklih godina, a uplate su često nenajavljene, a ponekad i izostanu, kao naprimjer uplate iz državnog proračuna za opremu ili uplate od općina za sufinanciranje radova na održavanju građevinskih objekata. U istom razdoblju lani ostvareno 27.332,02 eura, indeks izvršenja s obzirom na isto razdoblje u protekloj 2025. godini iznosi 101,54 %. 

Izvor financiranja 56112 Europski socijalni fond: prihodi projekt „Prilika za sve“ za 1/2 plaća i materijalnih prava pomoćnika u nastavi. Planirano 16.350,24 eura. Ostvareno u iznosu 7.262,61 eura. Indeks ostvarenja 44,42%. Prihod za lipanj se priznaje dok je mjerljiv, znači u srpnju u trenutku isplate za lipanj. U istom razdoblju lani ostvareno 6.362,19 eura, indeks izvršenja s obzirom na isto razdoblje u protekloj 2025. godini iznosi 114,15%. Dodatna pomoćnica u nastavi Jelena Bobovec zaposlena od travnja 2025. godine. 

Izvor financiranja Europski poljoprivredni fond za ruralni razvoj: prihodi za projekt „Školska shema“ za nabavu voća i mlijeka za učenike. Planirano 2.470,97 eura. Ostvareno u iznosu 1.728,62 eura. Indeks ostvarenja 69,96%. U istom razdoblju lani ostvareno 1.092,66 eura, indeks izvršenja s obzirom na isto razdoblje u protekloj 2025. godini iznosi 158,20%. Sredstva je potrebno potrošiti unutar dva polugodišta. Obično se više sredstava povuče u razdoblju od siječnja do lipnja nego li od rujna do prosinca.

[bookmark: _Hlk235432698]Izvor financiranja 612 Donacije PK: donacija Hrvatske elektroprivrede za projekt „Od note do pozornice“, tekuće donacije od trgovačkih društava, prihodi za dnevnice učitelja pratitelja za izvanučioničku nastavu i ostale tekuće donacije. Planirano u iznosu 8.020,00 eura. Ostvareno u iznosu 660,00 eura. Indeks ostvarenja iznosi 8,23%. Donaciju za projekt „Od note do pozornice“ još nismo primili, planira se u drugoj polovici godine. U istom razdoblju lani ostvareno 780,00 eura, indeks izvršenja s obzirom na isto razdoblje u protekloj 2025. godini iznosi 84,62%

Izvor financiranja 712 Prihodi od prodaje nefinancijske imovine PK: prodaja stanova. Otplata prodanih stanova nije redovita i često izostaje. Planirano 500,00 eura. Ostvareno 301,00 eura. Indeks ostvarenja iznosi 60,20%.  U istom razdoblju lani ostvareno 21,00 eura, indeks izvršenja s obzirom na isto razdoblje u protekloj 2025. godini iznosi 1.433,33%.

Izvor financiranja 714 Prihodi od naknade s naslova osiguranja PK:  uplata osiguravajućih društava s osnova osiguranja imovine. Planirano 300,00 eura. Ostvareno 0,00 eura. U istom razdoblju lani ostvareno 0,00 eura. 

Ukupni rashodi i izdaci Osnovne škole Ferdinandovac planirani su u iznosu 1.213.578,41 eura, a od toga rashodi za nabavu nefinancijske imovine 38.026,00 eura. Ostvarenje istih u prvom polugodištu 2026. iznosi 556.644,63 eura. Indeks izvršenja iznosi 45,87 % i rashodi su ostvareni prema planu. Indeks izvršenja s obzirom na isto razdoblje u protekloj  2025. godini iznosi 94,15 %. Ovaj indeks je za toliko manji zbog metodologije knjiženja plaća zaposlenika za prosinac. Naime, u 2025. godini u izvještajnom razdoblju ušlo je 7 plaća (prosinac 2024. – lipanj 2025.), a u 2026. godini 6 plaća (siječanj 2026. – lipanj 2026.).  

2) Račun financiranja
Osnovna škola Ferdinandovac  u navedenom razdoblju nije ostvarila  primitke od financijske imovine i zaduživanja te nije imala izdatke za financijsku imovinu i otplate instrumenata zaduživanja.
3) Obrazloženje prijenosa sredstava iz prethodne godine
Prijedlog financijskog  plan za 2026. godinu sastavljao se u rujnu prethodne godine i planiralo se uravnoteženo ostvarenje prihoda i rashoda osim po izvoru financiranja 504300 Ministarstvo znanosti, obrazovanja i mladih: plaće, materijalna prava radnika, naknade za ne zapošljavanje osoba s invaliditetom. Planiran je manjak od 78.000,00 eura. To je metodološki manjak koji se zatvara isplatom plaće iz Državnog proračuna i u tom trenutku priznaje se prihod pošto je mjerljiv. Isplata plaće bila je 09.01.2026. godine.
Ostvarenje po tome izvoru je bilo nešto veće, no ostvareni su viškovi i manjkovi po drugim izvorima financiranja što je vidljivo iz tablice: 


Struktura rezultata poslovanja

	Izvor financiranja
	Raspoloživo u sljedećem razdoblju od 1.1.2026.

	Ministarstvo znanosti, obrazovanja i mladih izvor 504300 – plaće i materijalna prava zaposlenika
	-79.777,46

	Državni proračun izvor 5202 – prehrana učenika 
	-3.513,86

	Državni proračun izvor 5202 – PDS psiho-dijagnostička sredstva 
	255,00

	Državni proračun izvor 5202 - ŽSV
	-110,06

	Državni proračun izvor 5202 – mali folklor
	1.199,00

	Državni proračun izvor 5202 – mentorstvo 
	172,01

	Županija -ZS izvor 501102 redovni troškovi: putni nalozi, materijal, energija, usluge održavanja, osiguranje 
	-4.402,88

	Županija IZS - izvor 111 - dio računa plin, električna energija, voda, odvoz smeća, dimnjačarske usluge, pričuva, slivne vode, odvoz fekalija, najam printera 
	-3.422,10

	Županija IZS izvor 111 - projekt Prilika za sve 7 – pomoćnici u nastavi – 50% plaće i materijalnih prava pomoćnika u nastavi
	-1.190,26

	Europski socijalni fond izvor 56112 – projekt Prilika za sve 7 - pomoćnici u nastavi – 50% plaće i materijalnih prava pomoćnika u nastavi
	-1.190,24

	Europski poljoprivredni fond za ruralni razvoj izvor 56511 – projekt Školska shema voća i mlijeka
	-270,97

	Učenička zadruga Iskra izvor 311 –materijal za rad sekcija, nabava opreme 
	451,10

	Školska kuhinja izvor 434 -namirnice, sredstva za čišćenje, posuđe i oprema                 
	3.195,30

	UKUPNO:
	-88.605,42




Prenesena sredstva po izvorima financiranja 5.272,41 eura: Državni proračun namjenska sredstva: psiho-dijagnostička sredstva, mentorstvo, mali folklor, učenička zadruga Iskra,  uplate zaposlenika za školsku kuhinju. 

Upravljačko tijelo, Školski odbor Osnovne škole Ferdinandovac na 14. sjednici održanoj 12. svibnja 2026. godine donio je odluku o trošenju prenesenih viškova po izvorima financiranja.
Nastavno na Odluku o raspodjeli rezultata poslovanja Osnovne škole Ferdinandovac za 2025. godinu (KLASA: 400-07/26-01/01, URBROJ: 2137-40-26-1) od 19.02.2026. godine, višak financijskih sredstava trošit će se kako slijedi:
· Vlastiti prihodi proračunskih korisnika, izvor 311 učenička zadruga „Iskra“: 
račun 32219 ostali materijal (repromaterijal) 251,10 eura, račun 42273 oprema 200,00 eura, 
· Prihodi za posebne namjene ŠK, izvor 434 školska kuhinja zaposlenici:
račun 32224 namirnice 1.695,30 eura, račun 42231 oprema za grijanje, ventilaciju i hlađenje 1.500,00 eura,
· Prihodi iz državnog proračuna, izvor 5202 psiho-dijagnostička sredstva:
račun 32219 ostali materijal (nastavna pomagala) 255,00 eura,
· Prihodi iz državnog proračuna, izvor 5202 mentorski rad učitelja:
račun 31219 ostali rashodi za zaposlene 172,01 eura,
· Prihodi iz državnog proračuna, izvor 5202 „Mali folklor“:
račun 32212 literatura 27,00 eura, račun 32999 ostali nespomenuti rashodi (nošnje i plesne cipele) 1.172,00 eura.

Manjak prihoda poslovanja - metodološki manjak - prihodi se priznaju u trenutku plaćanja računa: Ministarstvo obrazovanja za plaće 12/2025, Državni proračun za prehranu učenika 12/2025, Državni proračun za ŽSV, Županija ZS, Županija IZS, Prilika za sve 7, Školska shema 12/2025. Računi za prosinac 2025. primljeni u siječnju 2026., plaćeni u siječnju 2026., ući će u prihode 2026. kada postanu mjerljivi.

U izvještajnom razdoblju od 1.1.2026. godine do 30.06.2026. godine Osnovna škola Ferdinandovac ostvarila je 570.968,18 eura prihoda i 556.644,63 eura rashoda. Preneseni manjak prihoda iz prethodnog razdoblja iznosi 88.605,42 eura. Manjak prihoda za pokriće u sljedećem razdoblju iznosi 74.281,87eura i posljedica je metodologije knjiženja plaće za lipanj 2026. godine. To je metodološki manjak. Plaća je isplaćena 09.07.2026. godine i ovaj  manjak zatvoren. 

POSEBNI DIO - PROJEKTI 
Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Ciljevi koji su ostvareni i pokazatelji uspješnosti realizacije tih ciljeva:


Projekt „Školska shema“ 
Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:
· povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
· podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda i
· edukacije učenika u cilju smanjenja otpada od hrane.


Projekt „Pametan obrok za pametnu djecu“
Cilj i svrha projekta: Ovim projektom razvija se novi sustav prehrane u osnovnim školama kojima je osnivač Koprivničko-križevačka županija u cilju poboljšanja prehrane učenika i ujednačavanja školskih obroka u svim školama. Projekt se provodi kako bi se potaknulo usvajanje zdravih prehrambenih navika kod osnovnoškolaca, uz osiguranje zdravih, kvalitetnih i nutritivno vrijednih obroka. Projekt provode Koprivničko-križevačka županija i Podravka d.d., a tijekom provedbe projekta naglasak je na kontinuiranoj edukaciji djece, roditelja i zaposlenika škole odnosno na upoznavanju svih zainteresiranih skupina o važnosti kvalitetne i zdrave prehrane, kako bi projekt polučio rezultate. Takozvani „pametni obroci“, koje osmišljava tim Podravkinih nutricionista, osmišljeni su u skladu s Nacionalnim smjernicama za prehranu učenika u osnovnim školama u kojima su zastupljene i grupe namirnica koje su djeci potrebne za normalan psihofizički razvoj, a za koje se utvrdilo da do sada nisu bile zastupljene u zadovoljavajućoj mjeri.

Projekt „Robotico“
Ciljevi projekta: Popularizacija STEM-a u području robotike posebice u granama mehatronike, astronomije, programiranja i 3D modeliranja te razvijanje izvannastavnih programa iz navedenih područja. 

Projekt „Eko-fotka“
To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom.
Projekt se počeo provoditi u školskoj 2001./2002. godini i od tada ga svake godine redovito organiziramo.

Projekt „Škola plivanja“
Cilj i svrha projekta: Projektom se sufinancira obuka neplivača za sve učenike trećih razreda kojima je osnivač Koprivničko-križevačka županija .
Koprivničko-križevačka županija jedna je od rijetkih u Republici Hrvatskoj koja financira ovakav projekt, pri čemu se prvenstveno potiču zdrave sportske navike već u ranoj dobi učenika. Ovaj projekt uspješno se provodi dugi niz godina i njime se potiču izvannastavne aktivnosti i razvoj motoričkih vještina kod učenika. Školu plivanja vode licencirani stručnjaci, a projekt je zaokružen i organiziranim prijevozom učenika. 
Ove 2026. godine u projektu je sudjelovalo 10 učenika.

Projekt „Prilika za sve 7“
Kroz ovaj projekt omogućeno je pružanje stručne podrške učenicima s teškoćama u razvoju za ravnopravno uključivanje u rad i obrazovni sustav. Zaposleno je dvoje pomoćnika u nastavi.

Ferdinandovac, 21.07.2026.             

Računovođa: Dejan Jalžabetić                                              Ravnatelj: Miroslav Fuček                                                                                                  
                                                                               _____________________________
